Okresná prokuratúra Dunajská Streda 
Nám. sv. Štefana 1, 929 21 Dunajská Streda 1

Sp. zn. : 1 Pv 545/11/2201	Dunajská Streda, 30.3.2012
EEČ : 2-16-11-2012

U Z N E S E N I E

Trestná vec:	obvinená XXXXX  
Prečin:	ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Dunajská Streda
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
a
poškodeným:
1.	XXXXX
Obsahom zmieru je:

Poškodený XXXXX dňa XXXXX pred uzavretím zmieru na Okresnom súde v Dunajskej Strede v prítomnosti probačného a mediačného úradníka XXXXX vyhlásil, že obvinená mu z titulu odškodnenia nad rámec poistného plnenia zo zákonného zmluvného poistenia, t.j. podľa zákona č. 381/2001 Z.z. o povinnom zmluvnom poistení zodpovednosti za škodu spôsobenú prevádzkou motorového vozidla, vyplatila peňažnú sumu vo výške 100,- €, čím považuje svoje nároky na náhradu škody vo vzťahu k obvinenej v predmetnej veci za plne uspokojené, zároveň vlastnoručne podpísal písomné vyhlásenie s označeným obsahom.

Obvinená dňa XXXXX poukázala na účet Krajskej prokuratúry Trnava celkovú sumu v o výške 250,- € , z ktorých 50 % t.j. 125,- € je určených na všeobecne prospešné účely a to Materskej škole pri Základnej škole s vyučovacím jazykom maďarským v Pataši a 50 %, t.j. 125,- € štátu  na peňažnú pomoc obetiam trestnej činnosti. 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
realizované policajtom Odd.výkonu služby DI OR PZ Dun.Streda pod spisovou značkou XXXXX

Skutková veta: 
dňa 17. februára 2011 v čase okolo 6.20 hod. viedla po ceste III. triedy č.: 50760 v smere z obce Pataš na obec Gabčíkovo v okrese Dunajská Streda osobné motorové vozidlo zn.: XXXXX XXXXX evidenčného čísla: XXXXX kde v štvrtom kilometri v dôsledku neprispôsobenia rýchlosti jazdy poveternostným podmienkam a stavu a povrchu vozovky, dostala na zľadovatenom povrchu vozovky šmyk a prednou časťou vozidla narazila do cyklistu - poškodeného XXXXX, ktorý  utrpel v dôsledku zrážky podvrtnutie a pomliaždenie bedrového zhybu vpravo ťažšieho stupňa, ktoré si vyžiadali liečbu spojenú s práceneschopnosťou v trvaní 17.2. 2011 do 23.3. 2011 podľa znaleckého posudku, 

Odôvodnenie: 
Uznesením policajta Okresného riaditeľstva Policajného zboru, Okresného dopravného inšpektorátu Dunajská Streda ČVS: XXXXX zo dňa 07.09.2011 bolo XXXXX XXXXX vznesené obvinenie za prečin ublíženia na zdraví podľa § 158Tr. zák. na tom skutkovom základe tak, ako je to uvedené  vo výrokovej časti tohto uznesenia.

Preskúmaním príslušného spisového materiálu som zistil, že v predmetnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. por. t.j. 5 rokov.

Obvinená slobodne a vážne, zrozumiteľne a určito vyhlásila, že spáchala skutok, za ktorý je stíhaná.

Poškodený XXXXX dňa 08.02.2012 pred uzavretím zmieru na Okresnom súde v Dunajskej Strede v prítomnosti probačného a mediačného úradníka XXXXX vyhlásil, že obvinená mu z titulu odškodnenia nad rámec poistného plnenia zo zákonného zmluvného poistenia, t.j. podľa zákona č. 381/2001 Z.z. o povinnom zmluvnom poistení zodpovednosti za škodu spôsobenú prevádzkou motorového vozidla, vyplatila peňažnú sumu vo výške 100,- €, čím považuje svoje nároky na náhradu škody vo vzťahu k obvinenej v predmetnej veci za plne uspokojené, zároveň vlastnoručne podpísal písomné vyhlásenie s označeným obsahom.

Obvinená dňa 08.02.2012 poukázala na účet Krajskej prokuratúry Trnava celkovú sumu v o výške 250,- € , z ktorých 50 % t.j. 125,- € je určených na všeobecne prospešné účely a to Materskej škole pri Základnej škole s vyučovacím jazykom maďarským v Pataši a 50 %, t.j. 125,- € štátu  na peňažnú pomoc obetiam trestnej činnosti. 

Označenú sumu možno považovať za primeranú závažnosti spáchaného trestného činu.

Obvinená a poškodený s týmto spôsobom vybavenia veci vyslovili súhlas.

Vzhľadom na povahu a závažnosť spáchaného trestného činu, na mieru akou bol trestným činom dotknutý verejný záujem, na osobu obvinenej a na jej osobné a majetkové pomery som dospel k záveru, že takýto spôsob rozhodnutia je dostačujúci. 

Preto som rozhodol tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú je  možné  podať     
                      do troch  dní  od  jeho  doručenia   cestou   tunajšej  prokuratúry  na 
                      Krajskú prokuratúru v Trnave.
                      Sťažnosť má odkladný účinok.    

XXXXX